Sporttörténelmi aranyéremmel zárult az olimpia
A nemrég még első számú roma politikus sem kormányzati poszton, sem civil tisztségviselőként nem dolgozhat a cigányság felzárkóztatásán, saját szervezete éléről is távozott.
A norvég Marit Björgen nyerte vasárnap a phjongcshangi téli olimpia utolsó számát, a női sífutók klasszikus stílusú 30 kilométeres versenyét.

A 37 éves élő legenda nyolcadik ötkarikás aranyával, amiből ez volt a második a dél-koreai játékokon, nemcsak saját magát repítette az élre, hanem Norvégiát is a mostani olimpia éremtáblázatán.

Björgen sikerével minden idők legeredményesebb téli olimpikonjává vált, pályafutása során a 8 arany mellett 4 ezüstöt és 3 bronzot gyűjtött, amivel a most megelőzött két honfitársa közül Ole Einar Björndalen sílövőt kettő, Björn Dählie sífutót három bronzzal hagyta maga mögött a mostani diadala révén.

Az egész dél-koreai olimpia talán legmelegebb napja fogadta Phjongcshangban a 47 indulót. Az első méterektől kezdve a 18-szoros világbajnok adiktálta a tempót, egy pillanatra sem engedte át a vezetést. Amikor 7,5 kilométerhez ért még nagyobb sebességi fokozatba kapcsolt, amely pillanatok alatt megrostálta az akkorra már amúgy is csak 19 főből álló élbolyt.

A legtovább Charlotte Kalla maradt a nyomában, de 10 kilométer után a Phjongcshangban négy medált, gyűjtött svéd versenyző is feladta az üldözést, beállt a saját tempójára. Björgen innentől magányosan tette meg a hátralévő 20 kilométert, előnyét pedig fokozatosan növelte, ami féltávnál 51 másodperc, 20 kilométert után pedig már másfél perc volt.

A norvég mögött kialakult egy négyfős üldözőboly, amelyből Kalla és a finn Kerttu Niskanen levált, míg az osztrák Teresa Stadlober pályatévesztés miatt maradt le, így a finn Krista Parmakoski biztosan lett ezüstérmes, míg a bronzért az erejüket jobban beosztó, így hátulról feljövő svéd Stina Nilsson és a norvég Ingvild Flugstad Östberg csatázott.

Végül harmadikként nagyot hajrázva Nilsson futott be, így az egyetlen vigasztalhatatlan versenyző Östberg volt a célban.

Végeredmény – Sífutás, női klasszikus stílusú 30 km

1. Marit Björgen (Norvégia) 1:22:17.6 óra
2. Krista Parmakoski (Finnország) 1:49.5 perc hátrány
3. Stina Nilsson (Svédország) 1:58.9 p h.

Kiemelt fotó: FRANCK FIFE/ AFP
téli olimpia 2018